Boca Juniors

Club Atlético Boca Juniors , Oftast Þekkt sem Boca eða Boca Juniors, er argentínskt félag með aðsetur í La Boca hverfi Buenos Aires-borgar.

Boca Juniors er mest þekkt fyrr knattspyrnufélag sitt sem var stofnað árið 1913 , það spilar í argentínusku úrvalsdeildinni sem heitir Argentine Primera División, og er sigursælasta félag Argentínu með flesta titla 69  alls.Ranking de campeones argentinos: así quedó la tabla histórica después del título de Boca, La Nación, 7 Mar 2020

Litir og treyjur
Litir félagsins(blár og gulur) eru taldir hafa komið til vegna þess að sænskt skip lagði við höfnina í Buenos Aires. og var með sænsku fánalitunum þ.e gulu og bláu, síðan þá hafa það verið einkennislitir Boca.


 Titlar 
 Deildarmeistarar 

1931, 1934, 1935, 1940, 1943, 1944, 1954, 1962, 1964, 1965, Nacional 1969, Nacional 1970, Metropolitano 1976, Nacional 1976, Metropolitano 1981, Apertura 1992, Apertura 1998, Clausura 1999, Apertura 2000, Apertura 2003, Apertura 2005, Clausura 2006, Apertura 2008, Apertura 2011, 2015 Primera División, 2017-2018 Superliga

 Copa Libertadores 

1977, 1978, 2000, 2001, 2003, 2007

 HM Félagsliða 

1977, 2000, 2003

 Rígar 

 Rígurinn við Club Atlético River Plate 
Boca Juniors á í miklum og langvinnum ríg við River Plate. Rígurinn er einn sá mesti og þekktasti í knattspyrnuheiminum og eru leikir liðanna kallaðir Superclásico eða Superderby. Má rekja óvild á milli stuðningsmanna liðanna til ýmissa þátta. Í fyrsta lagi eru bæði liðin frá Buenos Aires og eru aðeins 7 km á milli leikvanga þeirra. Rígurinn er þó aðallega vegna þess að helstu stuðningsmenn liðanna koma úr mismunandi stéttum Argentínu.  Boca Juniors er frá La Boca hverfinu í Buenos Aires sem er þekkt fyrir þar búa afkomendur fátækra innflytjenda og verkamenn. Heimavöllur River Plate er aftur á móti í Belgrano hverfinu þar sem efnameira fólk býr. Í gegnum tíðina hafa því verkamenn og fólk sem vill standa með þeim stutt Boca Juniors á meðan fólk sem vill samsama sig með valda- og peningaelítu Argentínu heldur með River Plate. Þessi klofningur nær langt út fyrir Buenos Aires því að í skoðanakönnun frá 2008 sögðust um 73% Argentínumanna styðja annaðhvort Boca Juniors eða River Plate.  

Fyrsti leikur liðanna var leikinn árið 1913 og þá vann River Plate 2-1. Í nóvember 2023 höfðu liðin spilað 260 leiki á móti hvoru öðru og hefur Boca Juniors unnið fleiri leiki eða 91 á móti 86 hjá River Plate.  

Mikil spenna er fyrir hvern leik liðanna og oft hafa brotist út ólæti á milli stuðningsmanna. Til dæmis mættust liðin í Copa Libertadores þann 15. maí árið 2015 en flauta þurfti leikinn af í stöðunni 0-0 þegar stuðningsmenn Boca Junior sprautuðu piparúða á leikmenn River Plate. River Plate var síðar dæmdur sigur. 

Þekktir leikmenn sem hafa spilað fyrir félagið  

 Diego Maradona
Gabriel Batistuta
 Juan Roman Riquelme
 Martin Palermo
 Carlos Tevez
 Fernando Gago
 Kily Gonzalez
 Juan Sebastián Verón
 Nolberto Solano
 Walter Samuel
 Roberto Abbondanzieri
 Clemente Rodríguez
 Nicolas Burdisso
 Rodrigo Palacio

Markahæstu Leikmenn í sögu félagsins
SætiLeikmaðurStaðaTímabilMörk 1   Martín Palermo  Framherji  1997–01, 2004–11  236 2  Roberto Cherro  Framherji  1926–38  221 3  Francisco Varallo  Framherji    1931–39  194 4   Domingo Tarasconi  Framherji   1922–32  193 5  Jaime Sarlanga  Framherji 1940–48  128 6   Mario Boyé  Framherji  1941–49, 1955  123 7   Delfín Benítez Cáceres  Framherji   1932–38  115 8 Pío Corcuera  Framherji  1941–48  98 9  Pedro Calomino  Framherji  1911–13, 1915–24  96 10  Juan Román Riquelme  Miðjumaður  1996–02, 2007–14 92

 Tenglar 
 https://www.bocajuniors.com.ar/?lang=en
 http://www.rsssf.com/tablesb/bocajuniors.html

 Heimildir 

Flokkur:Argentínsk knattspyrnufélög